

**RADVILIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**Dėl INFEKCIJŲ PLITIMĄ RIBOJANČIO REŽIMO nustatYMO**

2020 m. gruodžio 10 d. Nr. A-1463 (8.2)

Radviliškis

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi, 26 straipsnio 3 dalies 1 punktu, Lietuvos Respublikos sveikatos apsaugos ministro-Valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimu Nr. V-2543 „Dėl ikimokyklinio ir priešmokyklinio ugdymo organizavimo būtinų sąlygų“ (su visais pakeitimais ir papildymais) 3.1 papunkčiu ir atsižvelgdama į Nacionalinio visuomenės sveikatos centro prie Sveikatos apsaugos ministerijos Šiaulių departamento 2020-12-09 raštus Nr. (6-21 16.1.17 E)2-127984 „Dėl infekcijų plitimą ribojančio režimo taikymo“, Nr. (6-21 16.1.17 E)2-128011 „Dėl infekcijų plitimą ribojančio režimo taikymo“:

1. Nustatau infekcijų plitimą ribojantį režimą:

1.1. nuo 2020 m. gruodžio 10 d. iki 2020 m. gruodžio 18 d. Radviliškio lopšelio-darželio „Kregždutė“ ikimokyklinio ugdymo grupėje „Bitutės“;

1.2. nuo 2020 m. gruodžio 10 d. iki 2020 m. gruodžio 17 d. Radviliškio lopšelio-darželio „Eglutė“ ikimokyklinio ugdymo grupėje „Kodėlčiukai“.

2. Nurodau kasdieninį (kontaktinį) ugdymą:

2.1. Radviliškio lopšelio-darželio „Kregždutė“ ikimokyklinio ugdymo grupės „Bitutės“ vaikams šio įsakymo 1.1. papunktyje nurodytu laikotarpiu sustabdyti ir nuo 2020 m. gruodžio 11 d. iki 2020 m. gruodžio 18 d. ugdymą organizuoti nuotoliniu būdu;

2.2. Radviliškio lopšelio-darželio „Eglutė“ ikimokyklinio ugdymo grupės „Kodėlčiukai“ vaikams šio įsakymo 1.2. papunktyje nurodytu laikotarpiu sustabdyti ir ugdymą organizuoti nuotoliniu būdu.

3. Įpareigoju Radviliškio lopšelio-darželio „Kregždutė“ direktorių užtikrinti ikimokyklinio ugdymo grupės „Bitutės“, Radviliškio lopšelio-darželio „Eglutė“ direktorių užtikrinti ikimokyklinio ugdymo grupės „Kodėlčiukai“ patalpų valymą ir dezinfekciją vadovaujantis Lietuvos Respublikos sveikatos apsaugos ministerijos parengtomis Rekomendacijomis sveikatos priežiūros įstaigų patalpų ir ne sveikatos priežiūros patalpų dezinfekcijai (kai galimas užteršimas SARS-COV-2 virusu) bei Rekomendacijomis dėl aplinkos valymo ir dezinfekcijos, esant nepalankiai COVID-19 situacijai.

4. Nurodau Radviliškio lopšelių-darželių „Kregždutė“ ir „Eglutė“ direktoriams paskelbti šį įsakymą įstaigos interneto svetainėje, informuoti vaikų tėvus, kitus suinteresuotus asmenis.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorė Jolanta Margaitienė